Ζακελίνε Καρβάλιο

Η Ζακελίνε Μαρία Περέιρα ντε Καρβάλιο Έντρες (Jaqueline Maria Pereira de Carvalho Endres, γενν. στις 31 Δεκεμβρίου 1983, Ρεσίφε) είναι Βραζιλιάνα πετοσφαιρίστρια. Ήταν μέλος της Εθνικής Βραζιλίας που κέρδισε το χρυσό μετάλλιο στους Ολυμπιακούς Αγώνες του 2008 στο Πεκίνο και του 2012 στο Λονδίνο.

Σταδιοδρομία

Με συλλόγους 
Η Καρβάλιο ξεκίνησε τη σταδιοδρομία της στην Οζάσκο Βολεϊμπόλ Κλούμπε το 2002, πριν μετακομίσει στην Ρίο ντε Ζανέριο Βόλεϊ Κλούμπε το 2004. Το 2006, μετακόμισε στην Ευρώπη για την ιταλική Τζιανίνο Πιεραλίζι Βόλεϊ και αργότερα έγινε μέλος της ΚΑΒ Μούρθια 2005 και στη συνέχεια της Σκαβολίνι Πέζαρο. 

Παίζοντας με τη Σόλις Νεστλέ, η Καρβάλιο κέρδισε το χρυσό μετάλλιο και το βραβείο της Καλύτερης Υποδοχέα στο Παγκόσμιο Πρωτάθλημα Συλλόγων Πετοσφαίρισης Γυναικών του 2012, που πραγματοποιήθηκε στη Ντόχα του Κατάρ. 

Εντάχθηκε στην Καμπονέσα-Μίνας για τη σεζόν 2014-15, πριν μετακομίσει στην Σερβίσο Σοσιάλ ντα Ιντούστρια-ΣΠ. Επέστρεψε στη Μίνας το Νοέμβριο του 2016. 

Τη σεζόν 2017-18, αγωνίστηκε με τη Γκρέμιο Ρεκρεατίβο Μπαρουερί.  

Το 2019, επέστρεψε στην Οζάσκο Βολεϊμπόλ Κλούμπε.

Εθνική Βραζιλίας 
Η Καρβάλιο ήταν μέλος της Εθνικής Βραζιλίας που κέρδισε το χρυσό μετάλλιο στους Παναμερικανικούς Αγώνες του 2011 που πραγματοποιήθηκαν στη Γουαδαλαχάρα του Μεξικού. Επίσης, κέρδισε με τη Βραζιλία το χρυσό μετάλλιο στους Ολυμπιακούς Αγώνες του 2008 στο Πεκίνο και του 2012 στο Λονδίνο. Στις 24 Αυγούστου 2013, κέρδισε ένα τέταρτο χρυσό μετάλλιο στο Παγκόσμιο Grand Prix, μετά τη νίκη της Βραζιλίας στον τελευταίο αγώνα επί της Ιαπωνίας. 

Κέρδισε το ασημένιο μετάλλιο στους Παναμερικανικούς Αγώνες του 2015, όπου η Βραζιλία ηττήθηκε από στον τελικό από τις Ηνωμένες Πολιτείες, με 0-3.

Προσωπική ζωή 
Η Καρβάλιο είναι παντρεμένη με τον Μουρίλο Έντρες, ο οποίος είναι επίσης Βραζιλιάνος πετοσφαιριστής. Έχουν ένα γιο που ονομάζεται Αρτούρ.

Σύλλογοι 

  Βόλεϊ Οζάσκο (2002–2004)
  Ρεξόνα-Άντες (2004–2006)
  Βίνι Μοντεσιάβο Γέζι (2006–2007)
  Γκρούπο Μούρθια (2007–2008)
  Σκαβολίνι Πέζαρο (2008–2009)
  Σόλις Οζάσκο (2009–2014)
  Μίνας Τένις Κλούμπε (2014–2015)
  ΣΕΣΙ-ΣΠ (2015–2016)
  Μίνας Τένις Κλούμπε (2016–2017)
  Χινόντε Μπαρουερί (2017–2018)
  Οζάσκο Οντέξ (2019–)

Βραβεία

Ατομικά 

 Παγκόσμιο Πρωτάθλημα Πετοσφαίρισης Γυναικών U20 2001: Πολυτιμότερη Παίκτρια 
 Παγκόσμιο Πρωτάθλημα Πετοσφαίρισης Γυναικών 2006: Καλύτερη Υποδοχέας 
 Πρωτάθλημα Συλλόγων Γυναικών Νότιας Αμερικής 2009: Πολυτιμότερη Παίκτρια 
 Superliga Βραζιλίας 2009-10: Πολυτιμότερη Παίκτρια 
 Παγκόσμιο Grand Prix 210: Καλύτερη Spiker 
 Πρωτάθλημα Συλλόγων Γυναικών Νότιας Αμερικής 2011: Πολυτιμότερη Παίκτρια 
 Πρωτάθλημα Συλλόγων Γυναικών Νότιας Αμερικής 2012: Καλύτερη Πασαδόρος 
 Παγκόσμιο Πρωτάθλημα Πετοσφαίρισης Γυναικών 2012: Καλύτερη Υποδοχέας 
 Superliga Βραζιλίας 2012-13: Καλύτερη Υποδοχέας

Συλλογικά 

 Superliga Βραζιλίας: 2002-03, 2003-04, 2005-06, 2009-10, 2011-12 
 Πρωτάθλημα Ιταλίας: 2008-09 
 Πρωτάθλημα Συλλόγων Νότιας Αμερικής: 2009, 2010, 2011, 2012 
 Παγκόσμιο Πρωτάθλημα Συλλόγων: 2012

Παραπομπές

Εξωτερικοί σύνδεσμοι 
 Προφίλ στη FIVB 

Βραζιλιάνες αθλήτριες της πετοσφαίρισης
Λίμπερο
Πετοσφαιριστές στους Θερινούς Ολυμπιακούς Αγώνες 2008
Πετοσφαιριστές στους Θερινούς Ολυμπιακούς Αγώνες 2012
Πετοσφαιριστές στους Θερινούς Ολυμπιακούς Αγώνες 2016
Ολυμπιονίκες της πετοσφαίρισης